સત્ય એ છે કે, ખુશી એ આપણી કુદરતી અવસ્થા છે, પરંતુ, બધા જ નહિ તો મોટા ભાગે, મોટાભાગનાં લોકો, એવું માનતાં હોય છે કે ખુશ રહેવા માટે, શાંતિનો અનુભવ કરવા માટે તેમની પાસે અમુક ચોક્કસ વસ્તુઓ તો હોવી જ જોઈએ. અને તેમાં તેમનો જ માત્ર બધો વાંક નથી હોતો; આપણે એવું માનવા માટે અનુબંધિત થયેલાં હોઈએ છીએ કે, ખુશી આપણી સફળતા ઉપર, આપણા બેંક બેલેન્સ ઉપર, અન્ય લોકોની આપણા સાથેની સંમતિ ઉપર, કે પછી આપણી પાસે કેટલી ભૌતિક સંપત્તિ છે તેનાં ઉપર આધાર રાખે છે. એમાં કોઈ શંકા નથી કે અમુક માત્રામાં ભૌતિક સંપત્તિ જીવનને જીવવા યોગ્ય અનુભવ કરાવવા માટે જરૂરી પણ હોય છે જ, પરંતુ, સાથે સાથે, તેની ગેરહાજરીનો અર્થ એ પણ નથી કે આપણે શાંત ન રહી શકીએ, કે આપણે ખુશ ન રહી શકીએ.